**doc. JUDr. Marianna Novotná, PhD., univ. prof.**

(1 miesto BP, 2 miesta DP)

Je možné si dohodnúť témy pre diplomové a bakalárske práce z oblasti občianske právo hmotné, prednostne zodpovednosť za škodu, bezdôvodné obohatenie, bezpríkazné konanie.

Forma dohody emailom: marianna.novotna@gmail.com

**doc. JUDr. Lucia Žitňanská, PhD.**

Je možné dohodnúť si témy pre diplomové a bakalárske práce z obchodného práva.

(4 miesta BP, 4 miesta DP)

Forma dohody emailom lucia.zitnanska@truni.sk, alebo osobne v čase konzultačných hodín.

**JUDr. Peter Mészáros, PhD.**

(4 miesta BP, 4 miesta DP)

Je možné dohodnúť si témy pre diplomové a bakalárske práce zo spotrebiteľského, rodinného

a obchodného záväzkového práva.

Forma dohody emailom peter.meszaros@truni.sk, alebo osobne v čase konzultačných hodín.

**JUDr. Zuzana Nevolná, PhD.**

(4 miesta BP, 4 miesta DP)

Je možné dohodnúť si témy pre diplomové a bakalárske práce z obchodného práva.

Forma dohody emailom zuzana.nevolna@truni.sk, alebo osobne v čase konzultačných hodín.

**JUDr. Róbert Dobrovodský, PhD., LL.M., univ. doc.**

(4 miesta BP, 4 miesta DP)

Je možné dohodnúť si témy pre diplomové a bakalárske práce z občianskeho práva hmotného

a rodinného práva.

Forma dohody emailom: robert.dobrovodsky@yahoo.de.

**doc. JUDr. Kristián Csach, PhD., LL.M.**

(4 miesta BP, 4 miesta DP)

Je možné dohodnúť si témy pre diplomové a bakalárske práce z obchodného práva.

Forma dohody emailom kristian.csach@truni.sk, alebo osobne v čase konzultačných hodín.

**doc. JUDr. Katarína Gešková, PhD.**

(4 miesta BP, 4 miesta DP - tému si môže študent zvoliť z nižšie uvedených)

Diplomové práce:

**1. Medzitýmny rozsudok (2 miesta)**

**Interim judgment**

Predmetom práce je analyzovať zmysel a účel medzitýmneho rozsudku, najmä z pohľadu jeho dvoch foriem – klasický medzitýmny rozsudok (§ 214 ods. 1 CSP) a následne medzitýmny určovací rozsudok (§ 214 ods. 2 CSP). Autor má poukázať na rozdiely medzi nimi, a prípady ich praktického využitia pomocou analýzy literatúry, ale aj zozbieraním judikatúry, ktorej je pomerne málo.

**2. Nezákonný dôkaz v civilnom procese (1 miesto)**

**Illegal evidence in civil proceedings**

Predmetom práce je spracovať problematiku nezákonného dôkazu, najmä z pohľadu jeho zadefinovania a následne analyzovať súčasnú právnu úpravu v CSP. Autor uvedie, kedy je nezákonný dôkaz prípustný a kedy nie, s argumentáciou aj pomocou ústavnoprávnych záverov a aktuálnej judikatúry.

**3. Vybrané aplikačné problémy dokazovania (1 miesto)**

**Selected application problems of evidence**

Cieľom práce je vybrať určité aplikačné problémy, ktoré súvisia s dokazovaním v civilnom procese. Téma práce dáva autorovi možnosť výberu vlastných aplikačných problémov, ktoré autor sám identifikuje a následne ponúkne ich riešenie, prípadne aj pomocou súdnej judikatúry.

Bakalárske práce:

**1.Nároky z porušenia predkupného práva (2 miesta)**

**Claims arising from violation of the right of first refusal**

Práca sa má venovať rôznym nárokom, ktorá má osoba, ktorej predkupné právo bolo porušené. Autor má analyzovať tieto nároky a pomenovať ich výhody a nevýhody, ako aj to, či je dobré, ak právna úprava ponúka viaceré paralelné nároky.

**2. Dedenie zo závetu (2miesta)**

**Inheritance from a will**

Predmetom práce má byť spracovanie problematiky dedenia zo závetu, jednak z pohľadu de lege lata, ale aj s ohľadom na návrh Občianskeho zákonníka. Autor by mal nielen popísať súčasnú právnu úpravu, ale venovať sa rôznym praktickým problémom, ktoré môžu pri posudzovaní závetu vzniknúť, napr. možno závet napísať elektronicky?

**prof. JUDr. Monika Jurčová, PhD.**

(4 miesta BP, 4 miesta DP)

Forma dohody emailom: monika.jurcova@truni.sk, prípadne na základe dohodnutia cez MS Teams.

Je možné dohodnúť si témy pre diplomové a bakalárske prácez oblastí zamerania:

* zmluvné právo
* cestovné právo
* ochrana spotrebiteľa
* všeobecná časť záväzkového práva
* dedenie
* zastúpenie
* digitálne platformy

**JUDr. Veronika Zoričáková , PhD.**

(4 miesta BP, 4 miesta DP - tému si môže študent zvoliť z nižšie uvedených)

Bakalárske práce:

**1. Ochrana osobnosti verejných činiteľov a iných verejne známych osôb aj v kontexte SLAPP žalôb**

**Personality protection of public officials and other publicly known persons, also in the context of SLAPP lawsuits**

Práca je zameraná na ochranu osobnosti verejne známych osôb s dôrazom na verejných činiteľov. Okrem predpokladov na ochranu osobnosti sa má študent zamerať na to, akým spôsobom sa mení výklad predpokladov, ak je poškodeným verejne známa osoba a verejný činiteľ. Čiastkovým cieľom práce bude zamerať sa na to, koho každého možno v zmysle ochrany osobnosti považovať za verejného činiteľa. Časť práce bude zameraná aj na procesné aspekty podávania tzv. SLAPP žalôb.

**2. Predkupné právo v podielovom spoluvlastníctve**

**Pre-emptive right in joint ownership**

Práca je zameraná na problematické aspekty predkupného práva medzi podielovými spoluvlastníkmi. Cieľom práce má byť zamyslenie sa nad súčasnými spornými otázkami týkajúcimi sa tohto inštitútu, napr. spoločný výkon predkupného práva, dôsledky porušenia predkupného práva, výkon predkupného práva pri úmysle darovať podiel tretej osobe, a podobne.

**3. Kombinované plynutie premlčacích lehôt v občianskom práve**

 **Combined limitation periods in civil law**

Bakalárska práca je orientovaná na premlčanie tých inštitútov, ktoré majú tzv. kombinované premlčanie v subjektívnej, ako aj v objektívnej premlčacej lehote. Cieľom práce bude zamerať sa na problematické otázky spojené s plynutím dvoch premlčacích lehôt najmä s dôrazom na plynutie subjektívnej premlčacej lehoty, napr. s tým, ako sa premlčiava právo, ak sa o skutočnosti oprávnený pri vynaložení náležitej starostlivosti mohol dozvedieť skôr.

**4. Bezdôvodné obohatenie vzniknuté z neplatného právneho úkonu**

 **Unjustified enrichment due to invalidity**

Obsahom práce má byť analýza vzniku bezdôvodného obohatenia z dôvodu neplatnosti právnych úkonov. Úlohou študenta bude zaoberať sa predpokladmi vzniku práva na vrátenie plnení a dôraz bude treba klásť na následky neplatných zmlúv, ktoré boli vzájomné, vrátane premlčania práv.

Diplomové práce:

**1. Vlastná ochrana práv v súkromnom práve**

**Self protection of rights in civil law**

Diplomová práca sa má zamerať na jednotlivé prostriedky vlastnej ochrany práv, akými sú svojpomoc, nutná obrana, krajná núdza, ale aj ďalšie iné a porovnať ich medzi sebou. Aké sú predpoklady ich použitia, aké následky sú s vlastnou ochranou práv spojené, či nedochádza medzi niektorými z nich k prekrytiu a podobne.

**2. Zodpovednosť za škodu spôsobenú vadným výrobkom**

**Product liability for damage caused by defects**

Cieľom práce je analýza zodpovednosti za škodu spôsobenú vadným výrobkom podľa zákona č. 294/1999 Z. z.. Diplomant sa zameria na výklad základných pojmov, akými sú výrobok, výrobca, uvedenie na trh a podrobne sa bude zaoberať predpokladmi vzniku výrobcovej zodpovednosti a liberáciou zo zodpovednosti, to všetko aj za použitia eurokonformného výkladu a judikatúry Súdneho dvora EÚ.

**3. Prostriedky nápravy poisťovateľa ako následok porušenia niektorej z povinností poisteného**

 **Remedies available to the insurer as a result of the insured’s breach of obligations**

Téma týkajúca sa poistnej zmluvy sa orientuje na dostupnú paletu právnych následkov porušenia niektorej z povinností poisteným, ktoré má poisťovateľ zo zákona k dispozícii. Menovite pôjde najmä o porušenie predzmluvných informačných povinností, prevenčných povinností či včasného a pravdivého oznámenia o vzniku a priebehu poistnej udalosti. Diplomant sa kriticky zamyslí nad mienkotvornou judikatúrou slovenského najvyššieho a ústavného súdu k dotknutým právnym inštitútom.

**4. Problematické aspekty vyporiadania bezpodielového spoluvlastníctva manželov**

**Problematic aspects of the settlement of joint marital property**

Práca sa zameriava na vyporiadanie bezpodielového spoluvlastníctva manželov, avšak s osobitným dôrazom na to, čo je pri vyporiadaní problematické. Súčasťou práce tak má byť otázka valorizácie výnosov, vysporiadanie dlhov vzniknutých len jednému z manželov počas manželstva, vysporiadanie hodnoty obchodných podielov a iných majetkových práv, peňažných súm nadobudnutých jedným z manželov tým, že predal darovanú vec a podobne.

**JUDr. Milan Hlušák, PhD.**

(4 miesta BP, 4 miesta DP)

Je možné dohodnúť si tému pre diplomové a bakalárske práce, a to pre oblasť:

Všeobecná časť občianskeho práva

Forma dohody emailom milan.hlusak@truni.sk, alebo osobne v čase konzultačných hodín.

**JUDr. Jozef Zámožík, PhD.**

(4 miesta BP, 4 miesta DP)

Je možné dohodnúť si tému pre diplomové a bakalárske práce, a to pre oblasť:

Civilné právo procesné

Forma dohody emailom jozef.zamozik@truni.sk, alebo osobne v čase konzultačných hodín.

**JUDr. Ing. Dominika Moravcová, PhD,, LL.M., MBA**

(2 miesta BP, 6 miest DP)

Forma dohody emailom: dominika.moravcova@truni.sk, prípadne prípadne cez MS Teams podľa dohody

Bakalárske práce:

Je možné dohodnúť si témy z oblasti ochrany ľudských práv (témy k Európskemu dohovoru, alebo Charte základných práv EÚ, aplikácii týchto prameňov, derogáciám a pod, ale napr. aj ku konkrétnym právam - právo na život, zákaz mučenia, spravodlivé súdne konanie, právo na súkromný a rodinný život a ďalšie, podľa výberu študenta).

Témy z oblasti práva Európskej únie (témy k právnemu poriadku EÚ - k zakladajúcim zmluvám EÚ, Charte základných práv EÚ, smerniciam, medzinárodným zmluvám a pod.).

Diplomové práce:

Je možné dohodnúť si témy z oblasti medzinárodného rodinného práva (náhradné materstvá, rozvody, medzinárodné únosy detí, osvojenia a ďalšie otázky s cezhraničným prvkom).

Témy z oblasti medzinárodného práva súkromného a procesného (témy z oblasti určovania právomoci a rozhodného práva, výhrady verejného poriadku a ďalších ochranných mechanizmov, konaní určených na vymáhanie pohľadávok v cezhraničných sporoch ako sú Európsky platobný rozkaz a ďalšie, bilaterálnych zmlúv o právnej pomoci a súvisiace témy, podľa výberu študenta)

Témy z oblasti práva EÚ.

Témy z oblasti ochrany ľudských práv (témy k Európskemu dohovoru, alebo Charte základných práv EÚ, aplikácii týchto prameňov, derogáciám a pod, ale napr. aj ku konkrétnym právam - právo na život, zákaz mučenia, spravodlivé súdne konanie, právo na súkromný a rodinný život, a ďalšie, podľa výberu študenta).

**Mgr. Jozef Štefanko, PhD.**

(4 miesta BP, 4 miesta DP - tému si môže študent zvoliť z nižšie uvedených)

Diplomové práce:

1. **Kryptoaktívum ako predmet súkromnoprávnych vzťahov**

***Cryptoasset as the object of private-legal relations***

Anotácia:

Diplomová práca analyzuje právnu pozíciu kryptoaktív vo sfére súkromnoprávnych vzťahov. Vymedzuje pojem a povahu kryptoaktíva, konfrontuje ho so súčasným diapazónom predmetov občianskoprávnych vzťahov a nachádza špecifiká či limity právnej úpravy a aplikačnej praxe pri základných súkromnoprávnych inštitútoch (prevod, zabezpečenie, dedenie a pod.). Práca reflektuje aj verejnoprávne zásahy do súkromnoprávnej autonómie cestou regulácie kryptokatív (najmä poskytovania služieb kryptoaktív) v EÚ.

1. **Právo zodpovedajúce vecnému bremenu ako právny dôvod bývania**

***Right pertaining to an easement as a title for housing***

Anotácia:

Diplomová práca komplexne analyzuje právny inštitút vecného bremena (a práva zodpovedajúceho vecnému bremenu), ktorého obsahom je realizácia bytovej potreby oprávneného. Zistenia sú konfrontované i analyzované na podklade právnych otázok relevantných či riešených v iných inštitútoch, ktoré sú právnym dôvodom bývania, najmä nájmom bytu. Diplomant formuluje zistenia o prípadných nedostatkoch právnej úpravy a eventuálne odporúčania pre vhodnú zmluvnú úpravu.

1. **Susedské vzťahy de lege ferenda**

***Neighborly legal relations de lege ferenda***

Anotácia:

Práca analyzuje súčasnú a navrhovanú právnu úpravu občianskoprávnych susedských vzťahov z pohľadu relevantnosti a úplnosti právnej úpravy pre súčasné právne prostredie. V súvislostiach zvažuje právne následky navrhovanej právnej úpravy a formuluje závery o prípadných nedostatkoch či pozitívnych prvkoch právnej úpravy vo vzťahu k ideálu úpravy susedských vzťahov budúcnosti.

1. **Testamentárna autonómia *de lege lata* a *de lege ferenda***

***Testamentary autonomy de lege lata and de lege ferenda***

Anotácia:

Práca analyzuje koncept a konkrétne prejavy a limity individuálnej autonómie subjektu občianskoprávnych vzťahov v podobe testamentárnej autonómie. Predmetom skúmania je súčasná a najmä navrhovaná dedičskoprávna úprava. Diplomová práca v súvislostiach zvažuje právne následky navrhovanej právnej úpravy a formuluje závery o prípadných nedostatkoch či pozitívnych prvkoch právnej úpravy vo vzťahu k ideálu úpravy testovacej slobody do budúcnosti.

Bakalárske práce

1. **Právo na bývanie po skončení nájmu bytu**

***Right to housing upon the termination of tenancy***

Anotácia:

Cieľom práce je komplexne popísať inštitút práva na bývanie (práva bývania) bývalého nájomcu bytu po skončení nájmu bytu, pokiaľ nie je povinný byt vypratať. Práca sumarizuje okruh práv a povinností oprávneného na bývanie najmä v porovnaní s právami a povinnosťami nájomcu bytu. Výsledkom analýzy môžu byť aj zistenia o prípadných nedostatkoch či pozitívach právnej úpravy.

1. **Stavba ako predmet občianskoprávnych vzťahov**

***Building as an object of civil legal relations***

Anotácia:

Práca analyzuje právnu pozíciu stavieb v občianskooprávnych vzťahoch. Skúma na prvom mieste úskalia vecného vymedzenia stavby ako veci v právnom zmysle i v kontexte administratívno-právneho vnímania stavieb zohľadňujúc aktuálnu právnu úpravy výstavby i katastrálno-právne špecifiká rôznych druhov zapisovaných či nezapisovaných stavieb. Práca zároveň vyhodnocuje, aké konkrétne právne dôsledky majú tieto zistenia pre právnu prax, a to aj s využitím judikatúry súdov a pokiaľ je to možné zistenia systematizuje aj vzhľadom na rozličné špecifiká stavieb (štádiá rozostavanosti, stav zápisu v katastri nehnuteľností atď.) a v jednotlivostiach vyhodnocuje vhodnosť či nedostatky platnej právnej úpravy.

1. **Nájomné pri nájme na bývanie**

***Rent price in residential tenancies***

Anotácia:

Práca analyzuje nájomné ako jednu z podstatných náležitostí nájmu na bývanie. Zaoberá sa otázkami ako je forma, limitácia, regulovanie, zvyšovanie či znižovanie, zabezpečovanie a pod. nájomného pri rôznych režimoch nájmu bytu v slovenskom práve.

1. **Právne úkony pre prípad smrti *de lege ferenda***

***Legal acts mortis causa de lege ferenda***

Anotácia:

Práca sumarizuje a analyzuje navrhovanú právnu úpravu právnych úkonov *mortis causa* z pohľadu relevantnosti a úplnosti právnej úpravy pre súčasné právne prostredie a v porovnaní so súčasným právnym stavom. V súvislostiach zvažuje právne následky navrhovanej právnej úpravy a formuluje závery o prípadných nedostatkoch či pozitívnych prvkoch právnej úpravy vo vzťahu k ideálu úpravy v budúcnosti.